


БАРАЊЕ ЗА ДОСТАВУВАЊЕ ПОНУДИ  БР.  05-1453/3 од 30.09.2026
	
	Црвен Крст на Република Северна Македонија – Црвен Крст на Град Скопје  има потреба од спроведување на верификувана обука за сертифицирање на 20 негуватели за давање на социјалната услуга: “помош и нега во домот“.

Услови за спроведување на обуката:
· Датум на започнување: 
ноември 2026
· Програма: 
Програма наменета за обука на 20 негуватели за помош и нега во домот на стари лица која се состои од: 
1. теоретски дел (модули) коj опфаќа: основи на геронтологија и комуникација, здравствена грижа и одржување на лична хигиена, подготовка на исхрана, мобилност, социјална вклученост и безбедност - вклучително и превенција и препознавање на форми на злоупотреба и насилство. Времетрање на теоретскиот дел е 105 часа;
2. практичен дел кој опфаќа примена на теоретските знаења во реални средини и услови – геријатриски установи/домови за сместување на стари лица. Времетраење на практичниот дел е 145 часа.
Вкупно времетраење на теоретски и практичен дел е 250 часа.

· Место на одржување: 
Обуката е потребно да се реализира на подрачјето на територија на Град Скопје. 
Местото на одржување на обуката потребно е да располага со соодветни просторни и технички услови за изведување на:
теоретскиот дел од наставата во кабинети/училници опремени со интернет, лаптоп и LCD проектор; и
практичниот дел од наставата во простор опремен со кревет, ортопедски помагала и инвалидска количка.

· Сертификат: 
Понудувачот на програмата потребно е да има можност за ангажирање на сертифицирани обучувачи за возрасни со мултидисциплинарен домен на експертиза: медицина и нега, социјална работа и заштита, психологија и комуникација и физиотерапија и рехабилитација. 
Понудувачот на програмата е должен по успешно завршување на обуката да обезбеди сертификат за помош и нега во домот на стари лица.

Потребни квалификации на Давателот на обуката:
· Да биде лиценциран за вршење дејност од областа образование на возрасни за давање на обуки за професионален развој на возрасни лица, доквалификација и преквалификација; 
· Да има најмалку 5 години активна работа на полето на развој  на човековиот капитал преку спроведување на обуки за професионален развој на возрасни лица, квалификација и доквалификација;
· Да има договор за изведување на пракса со јавна или приватна установа за вонсемејна социјална заштита на стари лица;Да не постои судир на интереси со Давателот на услугата (појаснување: Давателот на услуга нема да биде подобен за добивање на финансиски средства во рамките на договорот за грант за финансирање на обуката, доколку истиот се јави и во улога на Давател на обуката). 

Заинтересираните понудувачи, потребно е со понудата да ја достават следната документација:
1.	Понуда за спроведување на обука; 
2.	Решение за верификација на посебна програма за образование на возрасни;
3.	Решение за верификација на институција за образование на возрасните за реализација на посебна програма за образование на возрасни;
4.	Изјава дека понудувачот нема судир на интереси со Давателот на услугата.

За најповолна ќе биде избрана онаа понуда која ги исполнува погоренаведените барања и квалификации, а воедно понудувачот има понудено најниска евалуирана цена.

Сите дополнителни појаснувања може да се добијат на следната електронска адреса: socijala@redcross.org.mk  

Понудите се доставуваат по пошта на Ул 11 Октомври 42а, 1000 Скопје, Р.Македонија , како и во електронска форма на е-поштата skopje@redcross.org.mk на Давателот на услуга:  Црвен Крст на Република Северна Македонија – Црвен Крст на Град Скопје, со назнака: Понуда за спроведување на обука за негувател/ка за помош и нега на стари лица.

Краен рок за доставување на понудите е  09 октомври (петок) 2026 година, најдоцна до 16ч.










Понуда за спроведување на обука

1. Основни податоци
	Полн назив на понудувач 
( Давател на услугата):


	

	Адреса:


	

	Телефон/Факс:


	

	Електронска пошта:


	

	ЕМБС/ Даночен број:


	

	Контакт лице:


	

	Контакт телефон: 


	



1. Назив на обуката:

1. Времетраење на обуката:

1. Локација на реализација на обуката:

1. Вкупна цена на чинење на услугата: 



Потпис:                                                                                                                               Дата:                                      

